etadvai devā́ abruvankímimámabhyútkramiṣyāma íti mahatsaúbhagamíti tám mahatsaúbhagamabhyúdakramayaṃstáthaivaìnamayámetánmahatsaúbhagamabhyútkramayatyútkrāma mahate saúbhagāyetyútkrāma mahátte saúbhagamítyetattásmādu haitadáśvaḥ paśūnā́m bhagítamo 'smā́dāsthā́nādíti yátraitattíṣṭhasī́tyetáddraviṇodā íti dráviṇaṃ hyèbhyo dádāti vājinníti vājī hyèṣá vayáṃ syāma sumataú pr̥thivyā́ agniṃ khánanta upásthe asyā íti vayámasmaí pr̥thivyaí sumataú syāmāgnímasyā upásthe khánanta ítyetát